SET ปิดเช้าพุ่ง 12 จุด รับความคืบหน้าวัคซีน “โควิด-19” จับตาครม.ประชุมบ่ายนี้
SET ปิดเช้าพุ่ง 12 จุด รับความคืบหน้าวัคซีน "โควิด-19" จับตาครม.ประชุมบ่ายนี้ โดยดัชนีช่วงเช้าปิดที่ระดับ 1,370.53 จุด เพิ่มขึ้น 12.24 จุด หรือ 0.90% มูลค่าการซื้อขาย 3.28 หมื่นล้านบาท
21 ก.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,370.53 จุด เพิ่มขึ้น 12.24 จุด หรือ 0.90% มูลค่าการซื้อขาย 3.28 หมื่นล้านบาท
10 หุ้นดันดัชนีเช้านี้

ด้านนักวิเคราะห์ เปิดเผยว่า ตลาดหุ้นไทยเช้านี้ปรับตัวขึ้นใกล้เคียงกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวกกันราว 1% หลังมีความคืบหน้าพัฒนาการวัคซีนต้านไวรัสโควิด-19 และสหภาพยุโรป (EU) ได้บรรลุข้อตกลงในการจัดตั้งกองทุนฟื้นฟูวงเงิน 7.5 แสนล้านยูโร เพื่อช่วยเยียวยาเศรษฐกิจ EU จากผลกระทบของการแพร่ระบาดของโรคโควิด-19
ส่วนตลาดบ้านเราได้รับแรงซื้อกลับจากหุ้นในกลุ่มแบงก์ และยังมีหุ้นขนาดใหญ่ที่ขยับขึ้นมาทำให้ทิศทางตลาดฯอยู่ในเกณฑ์ที่ดี อย่างไรก็ดียังต้องติดตามการประชุมคณะรัฐมนตรี (ครม.) วันนี้ และการทยอยประกาศผลประกอบการไตรมาส 2/63 ของบริษัทจดทะเบียนต่อไป
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯยังมีโอกาสปรับตัวขึ้นไปได้ต่อ และคาดว่าตลาดในยุโรปเปิดเทรดบ่ายนี้ก็น่าจะเคลื่อนไหวในแดนบวก หลัง EU บรรลุข้อตกลงตั้งกองทุนฟื้นฟู 7.5 แสนล้านยูโรแล้ว
พร้อมให้แนวรับ 1,360 จุด ส่วนแนวต้าน 1,375-1,380 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
MINT   มูลค่าการซื้อขาย  1,936.52 ล้านบาท  ปิดที่  20.20 บาท  เพิ่มขึ้น  1.50 บาท
BAM    มูลค่าการซื้อขาย  1,765.79 ล้านบาท  ปิดที่  25.00 บาท  เพิ่มขึ้น  0.30 บาท
PTTGC  มูลค่าการซื้อขาย  1,228.36 ล้านบาท  ปิดที่  49.75 บาท  เพิ่มขึ้น  2.00 บาท
KBANK  มูลค่าการซื้อขาย  1,027.61 ล้านบาท  ปิดที่  88.00 บาท  เพิ่มขึ้น  1.00 บาท
AOT    มูลค่าการซื้อขาย    939.01 ล้านบาท  ปิดที่  56.25 บาท  เพิ่มขึ้น  0.75 บาท